Live: किसान संगठनों के 'भारत बंद' का दिखाई दिया मिलाजुला असर, राकेश टिकैत बोले- पूर्ण रूप से सफल
उत्तर प्रदेश में समाजवादी पार्टी और बहुजन समाज पार्टी ने किसान संगठनों के 'भारत बंद' का समर्थन किया है। किसान संगठनों के इस भारत बंद से जुड़ी तमाम अपडेट्स हमारे इस LIVE पेज पर पा सकेंगे।
नई दिल्ली. कृषि कानूनों के विरोध में पिछले साल से प्रदर्शन कर रहे किसान संगठनों द्वारा आज बुलाए गए 'भारत बंद' का मिलाजुला असर दिखाई दिया है। संयुक्त किसान मोर्चा द्वारा बुलाए गए इस भारत बंद का सबसे ज्यादा असर पंजाब और हरियाणा में दिखाई दिया। भाजपा के विरोधी दलों द्वारा शासित कई अन्य राज्यों में किसानों के पक्ष में लोगों ने प्रदर्शन किया। इस वक्त प्रदर्शनकारी किसानों ने पंजाब और हरियाणा में कई सड़कों और रेल मार्गों को ब्लॉक कर रखा है। किसानों के इस 'भारत बंद' को कई पार्टियों का समर्थन हासिल है। राकेश टिकैत ने आज के 'भारत बंद' को सफल बताया है। किसान संगठनों के आज के भारत बंद से जुड़ी तमाम अपडेट्स हमारे इस LIVE पेज पर पा सकेंगे।